Diari Oficial de la Generalitat Valenciana


Sumari del DOGV 4433, del 05-02-2003 (2003/1027)

Informació pública del pla de reforma interior per a la delimitació de la unitat d'execució denominada carrer Colom i del projecte d'urbanització corresponent al programa per al desenvolupament de l'actuació integrada de la unitat d'execució denominada carrer Colom.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4433

Data del DOGV
:   05-02-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/1027


Organisme emissor
:   Ajuntament de Betxí

Tipus de document
:   Anunci

Informació pública del pla de reforma interior per a la delimitació de la unitat d'execució denominada carrer Colom i del projecte d'urbanització corresponent al programa per al desenvolupament de l'actuació integrada de la unitat d'execució denominada carrer Colom. [2003/S1027]
  
Vist que, el Servici Territorial d'Urbanisme de la Conselleria d'Obres Públiques, Urbanisme i Transports, ha sol·licitat la inscripció del programa per al desenvolupament de l'actuació integrada de la unitat d'execució denominada carrer Colom en el registre de programes i agrupacions d'interés urbanístic, i el Servici Territorial comunica la falta del document de planejament de delimitació de la unitat d'execució.
  
Vist que requerida l'empresa Calviga, SA., com a adjudicatària del programa, perquè aportara l'esmentat document de planejament, per part d'esta empresa es va procedir a la presentació del pla de reforma interior que delimita la unitat d'execució carrer Colom, i aporta també el corresponent projecte d'urbanització.
  
Per la present se sotmet a informació pública el pla de reforma interior per a la delimitació de la unitat d'execució denominada carrer Colom, i també el projecte d'urbanització corresponent al programa per al desenvolupament de l'actuació integrada de l'esmentada unitat d'execució.
  
En aplicació del que establix l'article 46 de la Llei Reguladora de l'Activitat Urbanística, 6/1994, de 15 de novembre, de la Generalitat Valenciana, la informació pública s'anunciarà mitjançant edicte publicat en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana.
  
El termini de la informació pública serà de 20 dies, comptadors a partir del dia següent de la publicació d'este anunci en el Diari Oficial de la Generalitat Valenciana.
  
Durant este termini els interessats en este procediment podran formular qualsevol al·legacions que els convinga segon dret, i també consultar l'expedient en les dependències d'este ajuntament.
  
Expressament es fa constar que el present anunci es dirigix, als efectes del compliment de l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, a aquells titulars de drets desconeguts, així com a aquells amb adreça desconeguda o insuficient per a practicar la notificació.
  
La qual cosa es publica perquè se'n prenga coneixement.